La candidatura de progrés Igualada Som-hi (PSC - Comuns - Igualada Oberta) ha començat a explicar el seu programa electoral, que compta amb 111 propostes. A falta de quatre setmanes pels comicis, el primer tema a destapar han sigut les polítiques pels barris i les polítiques d’habitatge que Igualada Som-hi es compromet a fer els propers quatre anys si guanya les eleccions del 26 de maig.
Pel que fa als barris, dins el pla “Barris de primera”, Igualada Som-hi (PSC - Comuns - Igualada Oberta) es compromet a garantir uns mateixos equipaments i serveis per tots els barris. D’aquesta manera, cada barri tindrà el seu eix comercials amb més espais pels vianants tot començant pel carrer Pau Muntadas al barri de Montserrat, el carrer Masquefa a Set Camins i l’avinguda de la Pietat al barri de Fàtima. Una altra de les mesures és que cada barri tingui una sala d’estudi per posar les màximes facilitats als estudiants de la ciutat. Una de les primeres a fer-se serà al barri de Set Camins, en un solar de propietat municipal que hi ha l’avinguda Doctor Pasteur. Igualada Som-hi també proposa ubicar gimnassos de carrer a tots els barris de la ciutat per apropar l’activitat esportiva a tothom i impulsar activitats culturals a cada barri d’acord amb el teixit associatiu de cada zona. El regidor de barri i assemblees anuals amb la presència de l’alcalde a cada districte són altres mesures proposades.
Pel que fa al barri del Rec, Cuadras entén l’actuació que s'hi ha de fer en el marc de l’actualització del Pla Urbanístic “perquè el Rec tingui la capacitat de reinventar la ciutat dins la ciutat. És una gran oportunitat per Igualada”. El candidat d'Igualada Som-hi aposta per fer del Rec “un barri europeu. Axiò vol dir, un barri verd, creatiu, tecnològic i pacificat. I un barri amb habitatges, comerços i indústria”.
Impuls d'un Pla Local per facilitar l'accés a l'habitatge